OpenLLM-France/wikimedia huggingface dataset:
# John Howard

John Winston Howard (Earlwood, Sydney, 1939ko uztailaren 26a) Australiako lehen ministroa izan zen hamaika urtetan. Alderdi Liberalen buruzagi izan zen hamasei urtetan zehar.
Zuzenbidea ikasi zuen Sydneyko Unibertsitatean, abokatu gisa lan egin eta parlamentuan sartu zen 1974an. 1977an Malcolm Fraseren gobernuan ministro izendatu zuten. 1985ean Alderdi Liberalaren buru aukeratu zuten baina 1987ko hauteskundeak galdu zituen eta Alexander Downerek ordezkatu zuen. Berriro Alderdi Liberalen buru, 1996ko hauteskundeak irabazi zituen eta 1998an, 2001ean eta 2004an berrautatu zen. Soldaduak bidali zituen Afganistango gerrara eta Irakeko Gerrara. Ekialdeko Timor Nazioarteko Indarra (INTERFET) zuzendu zuen Kevin Rudden Australiako Alderdi Laboristak ordezkatu zuen 2007an.
* Datuak: Q51330
* Multimedia: John Howard / Q51330
# John Hersey

John Richard Hersey (Tientsin, Txina, 1914ko ekainaren 17a - Key West, Florida, AEB, 1993ko martxoaren 24a) Estatu Batuetako idazlea izan zen.

## Biografia

Txinan jaio eta han bizi izan zen 11 urtez. Kazetari gisa ibili zen gerra-lekuetan, eta giro hartatik atera zuen lehen eleberrirako gaia: A bell for Adano (1944). Pulitzer saria jaso zuen lan horrengatik. Kultura zenbaitetako pertsonen artean komunikazioa lortu beharraz ari da eleberrian. Gerraren gaiarekin lotuta daude nola edo hala hurrengo eleberriak ere: Hiroshima (1946), The Wall (1950, Varsoviako juduen erresistentziari buruzkoa), The war lover (1959).
Herseyren beste zenbait lan: A single pebble (1956), gaztetan ezagutu zuen Txinari buruzkoa; Under the eye of the storm (1967), The conspiracy (1972), The president (1975), The walnut door (1977), Aspects of the Presidency (1980), The Call (1985), Blues (1987), Life Sketches (1989), Fling and Other Stories (1990), Antonietta (1991), Key West Tales (1994).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q535812
* Multimedia: John Hersey / Q535812
# John Hicks

John Richard Hicks (Warwick, Warwickshire, Ingalaterra, 1904ko apirilaren 8a - Blockley, Gloucestershire, Ingalaterra, 1989ko maiatzaren 20a) britainiar ekonomialaria izan zen.

## Biografia

Irakasle izan zen Londres, Cambridge eta Oxfordeko unibertsitateetan. Balioa eta prezioak aztertu, eta gorabehera ekonomikoen analisi matematikoa landu zuen.
Liburu askoren egilea da: Balioa eta kapitala (1934-1938), Eskaeraren teoriaren berrikusketa (1956), Kapitala eta garapena (1965), Historia ekonomikoaren teoria (1969). 1972an, Ekonomiako Nobel saria jaso zuen, K. J. Arrowrekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q184862
* Multimedia: John Hicks / Q184862
# John Holt

Winston Holt (Kingston, Jamaika, 1947ko uztailaren 11 – Londres, Erresuma Batua, 2014ko urriaren 19a), John Holt izenaz ezagunagoa, reggae abeslari eta kantagilea izan zen. The Paragons taldearen kide gisa lortu zuen fama, eta ondoren, bakarlari moduan aritu zen.

## Diskoak

* A Love I Can Feel (1971), Bamboo
* Like a Bolt (1971), Treasure Isle
* OK Fred (1972), Melodisc
* Holt (1973), Jaguar
* Still in Chains (1973), Trojan
* Pledging My Love (1972), Jackpot/Trojan
* Time Is The Master (1973), Moodisc
* Presenting the Fabulous John Holt (1974), Magnet
* The Further You Look (1974), Trojan
* Dusty Roads (1974), Trojan
* Sings For I (1974), Trojan
* A Love I Can Feel (1974), Attack
* Don't Break Your Promise (1974), Lord Koos
* Before the Next Tear Drop (1976), Klik
* Up Park Camp (1976), Channel One
* World of Love (1977), Justice
* Channel One Presents The Magnificent John Holt (1977), Channel One
* Roots of Holt (1977), Trojan
* Showcase (New Disco Style) (1977), Thunderbolt
* Holt Goes Disco (1977), Trojan
* In Demand (1978), Dynamic Sounds
* Let It Go On (1978), Trojan
* Super Star (1978), Weed Beat
* The Impressable John Holt (Disco Mix) (1978), Harry J
* Peace In the Sun (1978), Volt
* Just a Country Boy (1978), Trojan
* Introspective (1980), Dynamic Sounds
* My Desire (1980), Jackpot
* Children of the World (1981), VP
* A1 Disco Showcase (1981), Taurus
* Just the Two of Us (1982), CSA
* Sweetie Come Brush Me (1982), Volcano
* Gold (1983), Creole
* Police in Helicopter (1983), Greensleeves/Arrival
* For Lovers and Dancers (1984), Trojan
* Live in London (1984), Very Good
* Pure Gold (1985), Vista Sounds
* Wild Fire (1985), Natty Congo/Tad's (with Dennis Brown)
* Vibes (1985), Leggo Sounds
* The Reggae Christmas Hits Album (1986), Trojan
* From One Extreme to Another (1986), Beta
* Time Is The Master (1988), Creole
* Rock With Me Baby (1988), Trojan
* If I Were a Carpenter (1989)
* Why I Care (1989), Greensleeves
* Reggae, Hip House, R&B Flavor (1993)
* Reggae Peacemaker (1993), House of Reggae
* All Night Long (1997), MIL
* New Horizon (1998), VP
* John Holt in Symphony With The Royal Philharmonic Concert Orchestra (2001), Jet Star
* Born Free (2001)
* Fist Full Of Holt (2009)
* Datuak: Q1101296
# John Horton Conway

John Horton Conway (Liverpool, 1937ko abenduaren 26a - New Brunswick, New Jersey, 2020ko apirilaren 11) matematikari ospetsua izan zen, aljebra, zenbaki-teoria eta konbinatoria arloetan egindako lanagatik ezaguna. Halaber, ospetsua zen jolas-matematikan aritzegatik, Biziaren Jokoa izenekoa asmatuz besteak beste. Bere azken urteetan Princetongo Unibertsitateko irakaslea izan zen.

## Kanpo estekak

* Datuak: Q268961
* Multimedia: John Horton Conway / Q268961
# John Hope, Linlithgowko I. markesa

John Adrian Louis Hope, Linlithgowko I. markesa, Hopetoungo VII. kondea (South Queensferry, 1860ko irailaren 25a – Paue, 1908ko otsailaren 29a) eskoziar aristokrata eta politikaria izan zen. Australiako 1. gobernadore orokorra izan zen 1901etik 1902ra.
Hamabi urterekin Hopetoungo konde bihurtu zen bere aita hiltzean. Erresuma Batuko Alderdi Kontserbadoreko eta Lorden Ganberako kidea izan zen.
1889tik 1895era Victoriako gobernadore izan zen eta agintaldia amaitzean Lord Salisburyren gobernuan zerbitzatu zuen. 1901ean Australiako gobernadore orokor izendatu zuten, baina gaizki informatuta iritsi zen eta lehen ministroaren izendapenean huts egin zuen. Azkenean, Edmund Barton izendatu zuen kargurako. Politikan sartu zen, eta ezagun egin zen bere nabarmenkeriagatik.
Britainia Handira itzultzean markes titulua jaso zuen eta Eskoziarako estatu-idazkari izan zen laburki.
* Datuak: Q335178
* Multimedia: John Hope, 1st Marquess of Linlithgow / Q335178
# John Herschel

Sir John Frederick William Herschel (1792ko martxoaren 7a - 1871ko maiatzaren 11) matematikari, astronomo eta kimikari ingelesa izan zen, William Herschel astronomoaren semea.
Berak popularizatu zuen Juliotar data erabiltzea astronomian eta zianotopia asmatu zuen. Fotografia, negatibo eta positibo terminoak sortu zituen eta sodio tiosulfatoaren erabilpena sukitu zuen, zilar gatzen finkatzaile gisa. Louis Daguerreri aipatu zion sosa hiposulfatoarekin berak asmatutako argazkiak betirako finka ahal zituela.
Astronomian Urano eta Saturnoren hainbat sateliteren izenak proposatu zituen. Hego Afrikan ikerketa egiten zegoela Beagle itsasontzian zetozen Robert FitzRoy eta Charles Darwinen bisita izan zuen. Honek aipatutako denboraren inguruko pentsamenduak asko eragin zuen Darwinen eboluzioaren teoria garatzerako orduan.
* Datuak: Q14278
* Multimedia: John Herschel / Q14278
# Józefów (Otwocki barrutia)

Józefów ( (Audio·info)) Poloniako Mazoviako voivoderriko hiri-udalerri bat da, Otwock barrutian kokatuta. 23,91 km²ko azalera du eta 2017ko datuen arabera 20362 biztanle zituen.

## Kanpo estekak

* Datuak: Q985534
* Multimedia: Józefów (powiat otwocki) / Q985534
ieaMazoviako voivoderriko udalerriak :
# Józefów nad Wisłą udalerria

Józefów nad Wisłą Poloniako Lublingo voivoderriko landa-udalerri bat da, Opole Lubelskie barrutian kokatuta. 141,55 km²ko azalera du eta 2017ko datuen arabera 6721 biztanle zituen.

## Kanpo estekak

* Udalaren webgunea
* Datuak: Q2460974
* Multimedia: Gmina Józefów nad Wisłą / Q2460974
ieaLublingo voivoderriko udalerriak :
# Jôf di Montasio

Jôf di Montasio (eslovenieraz: Montaž, alemanez: Montasch) Italia iparraldeko mendi bat da, Udineko probintzian dagoena. 2.754 metrotako garaiera duenez Juliotar Alpeetako bigarren altuena da.

## Historia

Erdi Aroan Montasio mendilerroak Karintiako dukerriaren eta Domini di Terraferma veneziar eskualdearen arteko muga markatu zuen. Lehen Mundu Gerran Italiako frontea osatu zuen Sella Nevea pasabideak, baina ez zen istilurik izan bertan Austro-Hungariar armadarentzako aldapa oso malkartsua baitzen.
Lehenengo igoera Hermann Findenegg eta Antonio Brussoferro mendizaleek egin zuten 1877ko abuztuaren 18an.

## Erreferentziak

* ↑ (Gaztelaniaz) «Jôf di Montasio (2754m)» Subir Montañas 2017-11-07 (Noiz kontsultatua: 2022-09-24).
* ↑ (Alemanez) «Hermann Findenegg» Unterwegs im Dreiländereck Österreich - Italien - Slowenien (Noiz kontsultatua: 2022-09-24).

## Ikus, gainera

* Juliotar Alpeak

## Kanpo estekak

* Datuak: Q1759191
* Multimedia: Jôf di Montasio / Q1759191
# József Koszta

József Koszta (Brașov, 1861eko martxoak 27 – Budapest, 1949ko uztailak 29) margolari hungariarra izan zen. Bere lan garrantzitsuenen artean daude: Neska geranioekin eta Emakumea platerak lehortzen.

## Biografia

József Koszta hainbat arte eskoletan hezi zen, esate baterako, Municheko Arte Ederren Akademian, beka baten bidez 1891n. Gyula Benczúr Maixu eskolan ere ikasi zuen eta Károly Lotz eta Bertalan Székely artistekin. Szolnok Arte Koloniako kide bihurtu zen eta denbora luzez lan egin zuen bere kontura landetxe batean, paisaiak margotzen zituen István Nagy margolariarekin batera.

## Lana

József Kosztaren ikuspuntu artistikoa 1920ko hamarkadan bilakatu zen. Errealismoa zuen lanerako estiloa eta nekazarien lana erretratatu zuen, tono indartsuko koloreen bidez eta argiaren eta itzalaren arteko kontrastea azpimarratuz. Bere lana aurrera zihoala, kolore argiak erabiltzen hasi zen, hondo ilunen gainean. Bere lana joria izan zen eta arlo ia guztiak jorratu zituen: erretratuak, genero margolanak, bodegoiak eta paisaiak.

## Oroitzapenak eta omenaldiak

1949ko uztailaren 29an, bere heriotza baino lehen, Szenteseko museoari eman zizkion bere lanak eta, horregatik, bere omenez izena aldatu zioten eta Koszta József Múzeum izena jarri zioten.
Era berean, Szentes hirian, bere omenez kale bati eta eskola bati jarri zioten bere izena. 1999an, Budapest hiriak bere omenezko memoriala eraiki zuen. 2005ean, Szentes hiriak Oroimen lore koroa bat jarri zuen József Kosztaren hilobian, hala ere, geroagoko ikerketek azaldu dutenez, József Koszta beste leku batean hilobiratu zuten, izenik gabeko hilobi batean. Hori horrela, 2008an bere aztarnak lekualdatu zituzten.

## Erreferentziak

* ↑ "Koszta József sztéléje - 1969 - szentesi-barangolo". (Noiz kontsultatua: 2021-03-23).
* ↑ Koszta József Múzeum. .
* ↑ Google Maps. .
* 1 2 ". koszta-szentes webgunea. .
* ↑ "Látogatás nagyjaink sírjainál". .
* ↑ "Hazahozták Koszta József földi maradványait". .

## Kanpo estekak

* Datuak: Q1119767
* Multimedia: József Koszta / Q1119767
# József Eötvös

József Eötvös de Vásárosnaményko baroia (Buda, 1813ko irailaren 3a - ibidem, 1871ko otsailaren 2a) idazle eta politikari hungariarra izan zen. Kartusiarra izeneko liburua (1838-1841), 1830. urteaz geroko Frantziako egoera deskribatzen duena, idatzi izanak ospe handia ekarri zion. Herriko notarioa (1844-1846), Hungariako nekazari-giroa erakusten duen liburua, eta 1514ko Hungaria (1847), Dózsaren nekazarien matxinada kontatzen duen obra, errealismo kritikoaren aitzindaritzat hartu izan dira. 1848an, Herri Hezkuntzako ministro izan zen Hungariako lehen gobernuan. Hungariak Austriarekiko lotura hautsi zuenean (1848), Munichera erretiratu zen 1850a arte. 1861etik aurrera Herri Hezkuntzako ministro izan zen berriro.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

(Ingelesez) Biografia.
* Datuak: Q469996
* Multimedia: József Eötvös / Q469996
# Jôkokuita

Jôkokuita sulfato motako minerala da eta chalcanthita taldearen kidea da.

## Ezaugarriak

Jôkokuita sulfato mineralaren formula kimikoa hau da: ${\ce {MnSO4 * 5H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Jôkokuite: Mineral information, data and localities.» www.mindat.org (Noiz kontsultatua: 12-05-2019).
# Józefów udalerria (Lublingo voivoderria)

Józefów ( (Audio·info)) Poloniako Lublingo voivoderriko landa-hiri udalerri bat da, Biłgoraj barrutian kokatuta. 126,46 km²ko azalera du eta 2017ko datuen arabera 6881 biztanle zituen.

## Kanpo estekak

* Udalaren webgunea
* Datuak: Q2244160
* Multimedia: Gmina Józefów / Q2244160
ieaLublingo voivoderriko udalerriak :
# József Antall

József Antall (Budapest, 1932ko apirilaren 8a - ib., 1993ko abenduaren 12a) hungariar politikaria izan zen. Komunismoaren ondoan, demokratikoki aukeratutako aurreneko lehen ministroa izan zen; 1990eko maiatzaren 23tik 1993ko abenduaren 12an hil zen arte egon zen agintean.

## Bizitza

Historia ikasketak egin zituen. 1956ko Hungariako Iraultzan parte hartu zuen, eta jazarri egin zuten horregatik. 1988ko irailean, Hungariako Foro Demokratikoaren sorreran parte hartu zuen, eta alderdi horren buru izendatu zuten hurrengo urtean. 1990eko maiatzeko hauteskunde libreen ondoren, lehen ministro kargua hartu zuen bere alderdiak, demokristauek eta independenteek osatutako zentro-eskuineko koalizio-gobernuan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Perlez, Jane. Jozsef Antall, Who Led Hungary After Communists, Is Dead at 61. The New York Times, nytimes.com (Noiz kontsultatua: 2015-12-11).
* Datuak: Q355907
* Multimedia: József Antall / Q355907
# József Mindszenty

József Mindszenty (Csehimindszent, 1892ko martxoaren 29a - Viena, 1975eko maiatzaren 6a) hungariar kardinala izan zen.
József Pehm izeneko magistratu baten semea izan zen eta Szombathelyko seminarioan sartu zen 1911n. Apaiz ordenatu zuten 1915ean. 1919an Mihály Károly errepublikanoak atxilotu zuen eta ondoren Béla Kun komunistak.
Bigarren Mundu Gerran Gurutze Gezatuaren Alderdiaren aurka agertu zen, baita hungariar erregimen kolaborazionista ere. 1941ean bere alemaniar abizena hungariar batengatik aldatu zuen. 1944ko martxoan Veszprémeko gotzain izendatu zuten eta irailean erregimenak atxilotu zuen.
1945eko irailean Hungariako primatu eta Esztergomeko artzapezpiku izendatu zuten. 1946an Pio XII.a Aita Santuak kardinal izendatu zuen eta kardinal berrien taldeko lehen martirizatua izango zela ohartarazi zion.
1948ko abenduan, erregimen komunistak atxilotu zuen. Traizioa eta konspirazioa leporatu zizkioten eta torturatu egin zuten. Hurrengo urtean epaitu zuten eta biziarteko kartzela-zigorra ezarri zioten.
1956ko Hungariako Iraultzan askatu zuten, eta Hungariako inbasio sobietarraren ondoren, Budapesteko enbaxada estatubatuarrean babestu zen. Hurrengo hamabost urteetan ez zen irten bere babeslekutik.
Paulo VI.a aita santuarekin akordio bat lortu ondoren, Hungariako erregimenak herrialdea uzteko baimena eman zion 1971ko irailean. Vienara joan zen, eta 1975ean hil zen. 1991n bere gorpuzkiak Esztergom basilikara eraman zituzten.
1993an, beatifikatzeko prozesu bat ireki zen.
* Datuak: Q162655
* Multimedia: József Mindszenty / Q162655
# Joshua (Texas)

Joshua Texasko hiri bat da. Johnson konderrian kokatua dago. 2010ean 5.910 biztanle zituen, 17,53 kilometro koadrotan banatuta.

## Ikus, gainera

* Johnson konderria

## Kanpo estekak

* Datuak: Q981175
* Multimedia: Joshua, Texas / Q981175
# Josh van der Flier

Josh van der Flier (Wicklow, 1993ko apirilaren 25a) irlandar errugbilaria da, hirugarren lerroko hegal postuan aritzen dena. 2014tik United Rugby Championshipen jokatzen du Leinster Rugby taldearekin. 2016ko otsailaren 27an egin zuen debuta Irlandako selekzioarekin, Twickenhamen, Ingalaterraren kontra. 2022an World Rugbyren urteko jokalari onena hautatu zuten.

## Palmaresa
### Leinster

* United Rugby Championship
** irabazlea: 2018, 2019, 2020, 2021
* Europako kopa
** finalista: 2022, 2023

### Irlandako selekzioa

* Sei Nazioen Txapelketa
** irabazlea: 2018, 2023
** Grand Slam: 2018, 2023
** Triple Crown: 2018, 2022, 2023

## Erreferentziak

* ↑ Josh van der Flier. en.espn.co.uk (Noiz kontsultatua: 2022-12-9).
* ↑ Josh van der Flier and Ruahei Demant named World Rugby Players of the Year 2022. world.rugby (Noiz kontsultatua: 2022-12-9).
* ↑ All 30 of Ireland's Grand Slam contributors rated - but one man comes out on top. independent.ie (Noiz kontsultatua: 2022-4-9).
* ↑ Ireland deliver memorable performance to seal sweetest of victories !. irishtimes.com (Noiz kontsultatua: 2023-3-20).

## Kanpo estekak

* Datuak: Q19818622
* Multimedia: Josh van der Flier / Q19818622
# Joshua Bassett

Joshua Taylor Bassett (Oceanside, Kalifornia, AEB, 2000ko abenduaren 22a) estatubatuar aktore eta abeslaria da.

## Filmografia

* 2017: Lethal Weapon
* 2018: Game Shakers
* 2018: Dirty John
* 2018: Stuck in the Middle
* 2019: Grey's Anatomy
* 2019-2023: High School Musical: The Musical: The Series
* 2020: The Disney Family Singalong
* 2020: Nickelodeon's Unfiltered
* 2020: High School Musical: The Musical: The Holiday Special
* 2021: Limbo
* 2021: A Night With Joshua Bassett
* 2022: Celebrity Family Feud
* 2022: Better Nate Than Ever
* 2022: Night at the Museum: Kahmunrah Rises Again

## Diskografia

* Joshua Bassett (2021)
* Crisis / Secret / Set Me Free (2021)
* Sad Songs in a Hotel Room (2022)
* Different (2022)

## Erreferentziak

* ↑ https://web.archive.org/web/20230409022459/https://pianity.com/joshua-bassett
* ↑ https://www.allmusic.com/artist/joshua-bassett-mn0003887900/biography
* ↑ https://rateyourmusic.com/artist/joshua-bassett

## Kanpo estekak

* joshuatbassett.com
* Joshua Bassett - IMDb
* Datuak: Q65586823
* Multimedia: Joshua Bassett / Q65586823
# Joshua Beltz

Joshua Beltz,, (Hobart, Tasmania, 1995eko apirilaren 24a), belar-hockeyan lehiatzen den kirolari australiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen belar-hockeyan Australiako taldearekin, Belgikaren atzetik eta Indiaren aurretik.
Taldea, honako hauek osatzen zuten: Daniel Beale, Joshua Beltz, Tim Brand, Andrew Charter, Tom Craig, Matt Dawson, Blake Govers, Jeremy Hayward, Tim Howard, Dylan Martin, Trent Mitton, Eddie Ockenden, Flynn Ogilvie, Lachlan Sharp, Joshua Simmonds, Jacob Whetton, Tom Wickham eta Aran Zalewski-k.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoa. |

## Erreferentziak

* ↑ «Joshua Beltz» olympedia.org (Ingelesez)
* ↑ «Joshua Beltz» FIH (Ingelesez)

## Kanpo estekak

* Datuak: Q61990005
# Joshua Angrist

Joshua Angrist (Columbus, Ohio, 1960ko irailaren 18a) israeldar-estatubatuar ekonomialaria da. 2021eko Ekonomiako Nobel Saria jaso zuen David Card eta Guido Imbensekin batera esperimentu naturalen bidez uste orokorraren aurkako ondorio eta arrazoiak emateagatik eta emaitza horiek hobeto ulertzeko erremintak emateagatik.
Ohioko familia judu batean jaio eta Pittsburghen hezi zen. Israelen bizi izan zen 1982 eta 1985 artean eta paraxutista izan zen istaeliar armadan. Ekonomia ikasi zuen Princetongo Unibertsitatean eta irakasle izan zen Harvardeko Unibertsitatean. Irakasle ere izan zen Unibertsitate Hebrearrean eta MITen.
Angristek eta Imbensek David Carden ikerketen emaitzak hobeto ulertzeko erreminta metodologikoetan sakondu dute.
Angristek eta Imbensek esperimentu natural horien emaitzak ulertzeko egon daitezkeen arazo metodologikoak konpontzeko irtenbideak eman dituzte, «eta azterlanaren gardentasuna eta, ondorioz, sinesgarritasuna handitu».
Angristek eta Imbensek egindako ekarpen metodologikoek erakusten dute esperimentu naturalak ezagutzarako iturri aberasgarria dira. Haien ikerketak hobetu egin du funtsezko gaiei erantzun bat emateko gure abilezi.

## Erreferentziak

* 1 2 Senar, Joxerra. (2021-10-11). «Esperimentu naturalen eta lan munduaren arteko erlazioa aitortu dute Ekonomiako Nobel Sarian» Berria (Noiz kontsultatua: 2021-10-15).
* Datuak: Q921499
* Multimedia: Joshua Angrist / Q921499
# Joshua Kennedy

Joshua Blake Kennedy (1982ko abuztuaren 20a - ) Australiako futbolari ohia da.

## Selekzio nazionala

Australiako selekzioarekin :
| Urtea | Partida | Gol |
| 2006 | 3 | 1 |
| 2007 | 1 | 0 |
| 2008 | 6 | 4 |
| 2009 | 7 | 1 |
| 2010 | 6 | 1 |
| 2011 | 7 | 8 |
| 2012 | 0 | 0 |
| 2013 | 5 | 2 |
| 2014 | 1 | 0 |
| Guztira | 36 | 17 |

## Kanpo loturak

* National Football Teams
* (Japonieraz) J.League Data Site
* Datuak: Q311559
* Multimedia: Joshua Kennedy / Q311559
# Jerusalemgo barrutia

Jerusalemgo barrutia (hebreeraz: מחוז ירושלים‎; arabieraz: منطقة القدس‎) Israelgo sei eskualdeetako bat da, herrialdearen erdialdean eta honen barnealdean eta Judea eta Samaria Eremuaren mugan kokatuta dagoena.
Jerusalem bera hiriburua eta hiri nagusia da.

## Ikus, gainera

* Israelen banaketa administratiboa

## Kanpo estekak

* Datuak: Q192232
* Multimedia: Jerusalem District / Q192232
# Jerusalemgo gurutze

Jerusalemgo gurutzea, edota Gurutzaden gurutzea, kristautasunaren sinbolo bat da. Greziar gurutze batek osatzen du, lau besoen muturretan barra gurutzatu banaz ostatua eta haren inguruan beste lau gurutze txikiago ditu, koadrante bakoitzaren erdigunean.

## Aldaerak

* Jerusalem Gurutzea
* Gurutzada Gurutzea
* Unicode sinboloa
* Hilobi Santuaren Ordenaren Gurutzea

## Erreferentziak

* Jerusalemeko Gurutzea, Tattoosymbol.com. (Ingelesez)
* Gurutzadaren Gurutzearen historia, Jerusalempedia.com. (Ingelesez)

## Kanpo estekak

* Datuak: Q387268
* Multimedia: Jerusalem Cross / Q387268
# Jerusalemgo setioa

Jerusalemgo setioa hiriak jasandako hainbat gudutako izena da:
* Jerusalemgo setioa (k.a. 701), Senakeribek egina.
* Jerusalemgo setioa (k.a. 597), Nabukodonosor II.ak egina.
* Jerusalemgo setioa (k.a. 587), Nabukodonosor II.ak egina.
* Jerusalemgo setioa (k.a. 37), Herodes Handiak egina
* Jerusalemgo setioa (70), Titok egina
* Jerusalemgo setioa (614), Shahrbarazek egina
* Jerusalemgo setioa (637), Umarrek egina
* Jerusalemgo setioa (1099), Godofredo Bouillongoak egina
* Jerusalemgo setioa (1187), Saladinek egina
* Jerusalemgo setioa (1244)
* Jerusalemgo setioa (1834)
# Jerusalemgo harresiak

Jerusalemgo Hiri Zaharra eta bere harresiak$^1$ UNESCOren gizateriaren ondarea :
| Mota | Kulturala |
| Irizpideak | ii, iii, vi |
| Erreferentzia | 148 |
| Kokalekua | UNESCOk ez du herrialderik aipatzen |
| Eskualdea$^2$ | Jerusalem barrutia |
| Koordenatuak | 31°46′29″N 35°13′40″E﻿ / ﻿31.77472°N 35.22778°E﻿ / 31.77472; 35.22778 |
| Izen ematea | 1981 (V. bilkura) |
| Arriskuan | 1982 |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Jerusalemgo harresiak (arabieraz: أسوار القدس‎; hebreeraz: חומות ירושלים‎) Jerusalemgo Hiri Zaharra inguratzen duten harresiak dira. 1535 eta 1538 artean Suleiman I.a otomandar sultanak eraikiak, guztira 4.018 metroko luzera, 12 metroko bataz besteko altuera eta 2,5 metroko bataz besteko zabalera dituzte.
1981ean UNESCOk Gizateriaren Ondare izendatu zuen, baina hurrengo urtean Jordaniak Arriskuan dagoen Gizateriaren Ondarearen Zerrendan sartzea eskatu zuen.

## Erreferentziak

* ↑ UNESCO. Old City of Jerusalem and its Walls. .

## Kanpo estekak

* Datuak: Q2918723
* Multimedia: Old City walls (Jerusalem) / Q2918723